«Мэшыкъуэ-2013» щIалэгъуалэ зэхыхьэшхуэр къызэIуахащ
ШыщхьэуIум и 14-м лэжьэн щIидзащ Кавказ Ищхъэрэ федеральнэ округым и щIалэгъуалэм я «Мэшыкъуэ» зэхуэсышхуэм и еплIанэ зэхыхьэгъуэм. ТхьэмахуитIым къриубыдэу абы кърихьэлIэнущ Кавказ Ищхъэрэм и щIыналъэхэм, Урысейм и адрей щIыпIэхэм, нэгъуэщI къэралхэм ящыщ щIалэрэ хъыджэбзу минищым нэблагъэ.
Япэ гупыр лэжьэнущ шыщхьэуIум и 21-м нэсыху. А зэманым зэхыхьэм кърихьэлIахэр щхьэж дэзыхьэх Iуэхухэм хуеджэнущ, лекцэхэм едэIуэнущ, унэтIыныгъэ зэмылIэужьыгъуэхэм ятещIыхьа проекту езыхэм ягъэхьэзырахэр зэрыпхагъэкIыным хущIэкъунущ.
Псыхуабэ къыщызэхуэса щIалэгъуалэр къыздикIа щIыпIэхэм елъытауэ щхьэхуэ-щхьэхуэурэ щIагъэтIысхьакъым, атIэ дэтхэнэми щыгъуазэ зыхуищIын папщIэ къыхиха унэтIыныгъэм тету шэтырхэр ягуэшащ. Егъэджэныгъэмрэ творчествэмкIэ программэхэм зэщIыгъуу елэжьынущ Абхъазым, Москва къалэм, Волгоград, Астрахань, Ленинград, Тверь, Ростов областхэм, Красноярскэ, Краснодар крайм я лIыкIуэхэр.
Зэхыхьэшхуэр официальнэу дыгъуасэ къызэIуахащ. А махуэ ды дэр хуагъэпсащ Ставрополь крайм.
«Мэшыкъуэ-2013»
зэхыхьэм и пресс-центр.
